Die Wet op Diensbillikheid in 'n neutedop - S-Leer
Die kursus is in 'n e-leerformaat en kan voltooi word binne 'n uur.
Die kursus is in 'n e-leerformaat, met 'n lys vrae aan die einde daarvan om die kursusganger se kennis te toets.
Aanlyn – in die gemak van jou eie kantoor, met 'n koppie warm koffie.
Die e-leerkursus verduidelik die kernbeginsels van die Wet op Diensbillikheid ("Employment Equity Act", Nr. 55 van 1998) om dit maklik toepaslik te maak. Die kursusganger gaan meer leer oor onbillike diskriminasie en regstellende aksie.
Onder onbillike diskriminasie gaan die kursusganger meer leer oor die verbode gronde van diskriminasie, moontlike verwere teen 'n klag van onbillike diskriminasie, teistering as 'n vorm van diskriminasie, gelyke betaling vir gelyke werk, en die bewyslas in hierdie tipe aangeleenthede.
Onder regstellende aksie gaan die kursusganger meer leer oor aangewese werkgewers en werknemers, die verantwoordelikhede van aangewese werkgewers en die metodes wat gebruik word om werkgewers aan te moedig om regstellendeaksiemaatreëls daargestel te hê.
Die kursusgangers gaan werk deur saakbesprekings en gaan toegang verkry tot wetgewing, regspraak, kodes van goeie praktyk en vorms.
Persone betrokke in 'n organisasie se diensbillikheidkomitee, vakbond- en werkgewersorganisasie-verteenwoordigers, litigante en prokureurs, en persone wat graag meer wil leer oor die Wet op Diensbillikheid.
BIOGRAFIE VAN SPREKER:
Mynie Kriek het hierdie e-leerkursus ontwikkel.
Mynie het haar LLB en LLM, met spesialisering in kollektiewe arbeidsreg, voltooi aan die Universiteit van Pretoria. Sy het in 2014 by Solidariteit aangesluit nadat sy in privaat praktyk gewerk het.
Mynie is aangestel as 'n opleiding- en ontwikkelingspraktisyn en sy het die Solidariteit Arbeidsverhoudingeskool gevestig.
1. Diensbillikheid en Regstellende Aksie
2. Interpretasie en Toepassing van die EE Wet
3. Verbod op Onbillike Diskriminasie
4. Regstellende Aksie
Om prakties te kan toepas wat ek geleer het
Alhoewel die inhoud goed is, is daar nie n manier om te kan bevestig dat die student wel die inhoud ken en verstaan nie. Verder meer, aan die einde van elke les dui die instruksie aan dat ek op die x regs bo moet klik, maar daar is nie so x nie.